seungwon929/Th-miracl huggingface dataset:
เสี้ยน

เสี้ยน ดงเสี้ยน หรือมะเขือเผาะ เป็นพืชในวงศ์ Rubiaceae เป็นไม้ยืนต้นขนาดเล็ก เปลือกแตกเป็นร่อง หูใบรูปสามเหลี่ยม ดอกขนาดเล็กออกเป็นช่อกระจุกสั้นตามซอกใบ สีเขียวอ่อน ผลมีเนื่อหลายเมล็ดสีม่วงดำ พบตั้งแต่อินเดีย เทือกเขาหิมาลัย อินโดจีน ไทย ไปจนถึงบอร์เนียว ชาวกูบูใน เกาะสุมาตรานำไปพืชชนิดนี้ไปย่างไฟต้มน้ำดื่มแทนกาแฟ และเรียกเครื่องดื่มนี้ว่าโกปีกูบูหรือกาแฟกูบู
ปีแนบอง

ปีแนบอง หรือ ปีแนดือกอ () เป็นพืชในวงศ์ปาล์ม เป็นปาล์มแตกกอขนาดเล็ก ดอกแยกเพศแต่ไม่แยกต้น ใบประกอบแบบขนนก ผลอ่อนสีขาว สุกแล้วเป็นสีแดง พบในภาคใต้ของไทยไปจนถึงรัฐซาราวะก์ เมล็ดใช้รับประทานแทนหมากแต่คุณภาพต่ำกว่า ยอดอ่อนรับประทานได้ รากและใบใช้เป็นยาคุมกำเนิด
เขาควายไม่หลูบ

เขาควายไม่หลูบ หรือ เขาควายไม่ว้องหรือโงบ เป็นพืชในวงศ์ Rubiaceae เป็นไม้รอเลื้อยเนื้อแข็ง กิ่งอ่อนเป็นสี่เหลี่ยม มีขนปกคลุม ดอกช่อออกที่ปลายยอด มีริ้วประดับย่อยระหว่างดอก ดอกรูปร่างเหมือนดอกเข็ม สีเขียวหรือเหลือง ผลเป็นแคปซูลแห้ง เมล็ดมีปีก กระจายพันธุ์ตั้งแต่อินเดียไปจนถึงอินโดจีน และเกาะสุมาตรา ในอินโดจีนใช้เปลือกกินแทนหมาก แก้ไข้ ในเวียดนามเคยใช้ชงน้ำดื่มแทนน้ำชา
ลำโพงม่วง

ลำโพงม่วง เป็นพืชในวงศ์ Solanaceae แตกกิ่งน้อย ต้นตั้งตรง วงกลีบดอกเป็นรูปหลอด สีขาวหรือสีม่วงซีด ผลเป็นกระเปาะทรงกลม ผิวมีหนามสั้น หรือผิวเรียบ ทุกส่วนของพืชมีสารอัลคาลอยด์ชนิดโทรเพนในระดับอันตราย ได้แก่ อะโทรปีน, ไฮออสไซยามีนและสโคโพลามีน
วันทาพระราชินี

“วันทาพระราชินี” (, ) เป็นบทภาวนาอ้อนวอนถึงพระนางมารีย์พรหมจารี พระมารดาของพระเยซู สามารถใช้ได้ตั้งแต่ตั้งแต่ช่วงทำวัตรเย็นของวันสมโภชพระตรีเอกภาพจนถึงทำวัตรบ่ายของวันเสาร์ก่อนวันอาทิตย์สัปดาห์แรกของเทศกาลเตรียมรับเสด็จ () และยังเป็นบทภาวนาที่ใช้สวดปิดการสวดสายประคำอีกด้วย บุญราศีแฮร์มันน์แห่งไรเชเนา นักพรตคณะเบเนดิกตินท่านหนึ่งในสมัยกลางได้แต่งบทภาวนานี้ขึ้นเพื่อขอความช่วยเหลือจากพระนางในช่วงวิกฤตของชีวิต

บทภาวนา วันทาพระราชินี ในตอนแรกได้ถูกประพันธ์เป็นภาษาละตินเพื่อบรรยายสภาพมนุษย์ที่ต้องการความช่วยเหลือ มนุษย์ทั้งชายและหญิงกำลัง “ถอนใจคร่ำครวญ ร่ำไห้ในเหวน้ำตานี้” เขาทั้งหลายจึงร้องตะโกนเช่นเดียวกับประชากรอิสราเอล ร้องหาพระยาห์เวห์เมื่อถูกชาวอียิปต์กดขี่ข่มเหง และพระองค์ทรงตอบสนอง โดยเสด็จมาช่วยเขาให้พ้นความทุกข์ทรมาน (เทียบ อพย3:7-8) หลังจากที่ได้บรรยายสภาพมนุษย์ผู้ต้องการความช่วยเหลือแล้ว บท “วันทาพระราชินี” ไม่วอนขอพระแม่ให้ทรงฟังเสียงร้องแสดงความทุกข์ทรมานของ “ผู้เป็นลูกหลานที่ถูกเนรเทศของเอวา” แต่วอนขอว่า “โปรดเถิดพระแม่ผู้ทรงช่วยเหลือเกื้อกูลลูก โปรดทอดพระเนตร..เมตตามายังลูก” ผู้อธิษฐานภาวนามั่นใจว่า ถ้าพระมารดามารีย์ (มารดาพระเยซู)ทอดพระเนตรมายังความต้องการต่างๆ ของประชากร วิกฤตการณ์เลวร้ายในชีวิตก็จะสลายไปพลัน เพราะเมื่อพระมารดาทรงรับรู้ความต้องการของบรรดาบุตร พระนางทรงสงสารและทรงรีบเสด็จมาช่วยเหลือเขา กวีผู้แต่งบทวันทาพระราชินีได้หยั่งรู้ความจริงนี้ พระมารดาทรงสรรเสริญพระเมตตาของพระเจ้าว่า.. เป็นดังสายน้ำที่ไหลท่วมท้นมนุษย์ทุกชั่วอายุคน “พระกรุณาต่อผู้ยำเกรงพระองค์แผ่ไปทุกยุคทุกสมัย” (ลก1:50)(เป็นบทที่ชาวคาทอลิกในสหราชอาณาจักร และ ใช้กัน)บทภาวนา วันทาพระราชินี นี้ได้ถูกแปลเป็นภาษาต่างๆหลายภาษาด้วยกัน มีตัวอย่างดังนี้
อูเลอ กึนนาร์ ซูลแชร์

อูเลอ กึนนาร์ ซูลแชร์ (; เกิดวันที่ 26 กุมภาพันธ์ ค.ศ. 1973) เป็นชาวนอร์เวย์ เคยเป็นกองหน้าของสโมสรฟุตบอลแมนเชสเตอร์ยูไนเต็ด เจ้าของฉายา เพชฌฆาตหน้าทารก เคยเป็นผู้จัดการทีมสโมสรฟุตบอลคาร์ดิฟฟ์ซิตี และม็อลเดอ ในฟุตบอลลีกของประเทศนอร์เวย์ ปัจจุบันเป็นผู้จัดการทีมชั่วคราวของแมนเชสเตอร์ยูไนเต็ดต่อจากโชเซ มูรีนโย จนจบฤดูกาล 2018–2019

ม็อลเดอ
นพพร ซิลเวอร์โกลด์

นพพร ซิลเวอร์โกลด์ ผู้ก่อตั้งคือ ชาตรี ชินวุฒิ หรือชื่อในวงการคือ พนม นพพร ค่ายเพลงนี้เป็นที่รู้จักในวงการเพลงลูกทุ่ง มีเพลงหลากหลายแนวเช่น ลูกทุ่ง,ลูกทุ่งอีสาน,ลูกทุ่งเพิ่อชีวิต แต่ส่วนใหญ่มักผลิตผลงานเพลง ลูกทุ่ง และ ลูกทุ่งหมอลำ ค่ายเพลงค่ายนี้มักเป็นที่รู้จักสำหรับแฟนเพลงลูกทุ่งเป็นอย่างดี เพราะเป็นค่ายเดียวที่ผลิตงานเพลงลูกทุ่งแท้ๆ และเป็นมาตรฐานที่สุด ศิลปินที่สร้างชื่อเสียงในค่ายนพพรให้เป็นที่รู้จักและโด่งดังได้แก่ แมงปอ ชลธิชา,อร อรดี,พิมพ์ ญาดา,สาลี่ ขนิษฐา,ชล อภิชาติ เป็นต้นการขายเทปทำลายสถิติค่ายคือ ชุด ตามหาสมชาย ของ แมงปอ ชลธิชา ด้วยยอดเทปสูงกว่า 1 ล้านตลับ ปัจจุบัน ค่ายเพลงแห่งนี้ปิดกิจการลงแล้ว

มีความมุ่งมั่นในการส่งเสริมอนุรักษ์ไว้ซึ่งเอกลักษณ์ วัฒนธรรม อันดีงาม แสดงออกถึงการสร้างพลังสามัคคีที่ดีงามของความบันเทิงในบทเพลงลูกทุ่งไทย

โดยเริ่มจากการรวมกลุ่มของบุคคลคุณภาพที่ชื่นชอบในบทเพลงลูกทุ่ง รักในเอกลักษณ์ความเป็นลูกทุ่ง ต้องการที่จะสืบทอดมรดกทางดนตรีอันล่ำค่าของคนไทย จึงได้ก่อตั่งและดำเนินมาตลอดเพื่อผลิตงานเพลงลูกทุ่งมีคุณภาพอย่างต่อเนื่อง จนเป็นที่รู้จักและยอมรับจากคนไทยทั่วภูมิภาค

จากความสำเร็จทำให้ นพพร โปรโมชั่น แอนด์ พิคเจอร์ จำกัด และ นพพร ซิลเวอร์โกลด์ จำกัด ได้รับรางวัลการันตีเชิดชูเกียรติมากมายหลายสาขา

ขอแนะนำผลงานด้านการผลิตภาพยนตร์, ละครโทรทัศน์, รายการโทรทัศน์ ที่ผ่านมาและสร้างชื่อเสียงเพียงบางส่วน ซึ่งผลงานโดยส่วนมากนั้น บริษัทฯจะเน้นไปในด้านการดำรงไว้ซึ่งเอกลักษณ์ของความเป็นไทย, วิถีชีวิต, และวัฒนธรรมต่างๆ เพื่อก่อเกิดประโยชน์ให้กับสังคมและประชาชนทั่วไป

เพลงลูกทุ่ง ถือเป็นต้นกำเนิดของวงการเพลงในเมืองไทยในยุคเริ่มแรก บริษัท นพพร โปรโมชั่นแอนด์พิคเจอร์ จำกัด โดยคุณพนม นพพร จึงได้จัดทำรายการ “ชุมทางเสียงทอง” ออกอากาศครั้งแรก เมื่อวันอาทิตย์ที่ 9 มิถุนายน พ.ศ. 2539 โดยมุ่งหวังที่จะส่งเสริมและรักษาเอกลักษณ์ ของเพลงลูกทุ่งไทยและให้คงความไพเราะไว้ให้คงอยู่สืบไป รวมถึงเป็นการสร้างอาชีพให้กับคนไทย โดยเฉพาะประชาชนคนรุ่นใหม่ที่มี ความสามารถทางด้านการร้องเพลงลูกทุ่ง

รายการ ชุมทางเสียงทอง คือรายการประกวดเพลงลูกทุ่ง สำหรับนักร้องหน้าใหม่ที่สนใจในการร้องเพลงลูกทุ่ง และมีคณะกรรมการตัดสินใจดังนี้ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง โดยมีพิธีกรรายการ 4 ท่านด้วยกันคือ นก บริพันธ์ , เบญทราย หุ่นน้อย , โอบะ เสียงเหน่อ , จำเริญ รัตนะ ปัจจุบันคือรายการ ชุมทางดาวทอง ออกอากาศ ทาง สถานีโทรทัศน์สีกองทัพบกช่อง 7 ทุกวันพฤหัสบดี และ วันศุกร์ เวลา 09.30 - 10.30 น. ตั้งแต่เดือนกรกฎาคม 2559 จนถึงปัจจุบัน
รายการ แชมป์เยาวชน คือรายการประกวดเพลงลูกทุ่งประเภทวงดนตรีลูกทุ่งเยาวชน ค้นหาสุดยอดวงดนตรีลูกทุ่งเยาวชนระดับชั้นมัธยมศึกษา และมีคณะกรรมการตัดสินใจดังนี้ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง โดยมีพิธีกรรายการ 2 ท่านด้วยกันคือ นก บริพันธ์ , เบญทราย หุ่นน้อย ออกอากาศทางสถานี ช่อง 9 เอ็มคอตเอชดี ปัจจุบันยุติการออกอากาศแล้ว ตั้งแต่ พ.ศ. 2553
ณิชา ดารินทร์

ณิชา ดารินทร์ เป็นนักร้องลูกทุ่งหญิงที่มีเอกลักษณ์ลีลาน้ำเสียงหวานและไพเราะมากเป็นศิลปินในค่ายเพลงลูกทุ่งไทยแท้ชื่อว่า "ค่ายนพพร ซิลเวอร์โกลด์" บทเพลงที่ทำให้ณิชา ดารินทร์ได้เป็นที่รู้จักคือ เพลงหน้าบ้านตรงกัน สาวเมืองลำปาง คาราโอเกะเตะใจ และเพลงที่สร้างชื่อมากที่สุดคือ "เพลงผู้ชายป้ายแดง" เพลงนี้ทำให้ณิชา ดารินทร์โด่งดังเป็นอย่างมาก และเป็นที่รู้จักของประชาชนทั่วไป

ณิชา ดารินทร์ มีชื่อจริงว่า อัจฉรี ฝ้ายโคกสูง มีชื่อเล่นว่า จุ้นจ้าน เกิดเมื่อวันอาทิตย์ที่ 18 มีนาคม พ.ศ. 2522 โดยเกิดที่จังหวัดนครราชสีมา เป็นบุตรของนายฉลอง ฝ้ายโคกสูง และนางยุพา ฝ้ายโคกสูง มีพี่น้อง 4 คน โดยเธอเป็นคนสุดท้อง จบการศึกษาระดับปริญญาตรี จากคณะศิลปกรรมศาสตร์ สาขาศิลปะการแสดง นาฏศิลป์ไทยและศิลปะการละคร มหาวิทยาลัยราชภัฎสวนสุนันทา เป็นนักร้องในค่ายสังกัด นพพร ซิลเวอร์โกลด์

การเข้าสู่วงการลูกทุ่งของ ณิชา ดารินทร์ เริ่มจากที่ชอบร้องเพลงอยู่แล้ว ไม่ว่าจะอยู่ที่บ้านหรือที่โรงเรียน และเธอโชคดีที่ครอบครัวให้การสนับสนุนและส่งเสริมด้านการร้องเพลง โดยเธอสามารถร้องเพลงไทยเดิมได้ เพราะพ่อมีวงดนตรีไทยที่บ้าน จึงสอนขับร้องเพลงไทยเดิมให้เธอเพื่อใช้ออกงานต่าง ๆ และเธอก็คิดว่าในเมื่อร้องเพลงไทยเดิมได้ ทำไมจะร้องเพลงลูกทุ่งไม่ได้ ตั้งแต่นั้นมาจึงเริ่มหัดร้องเพลงลูกทุ่งควบคู่กันไปด้วย เมื่อมีเวลาว่างจากการเรียนช่วงพักกลางวันก็จะชอบนั่งร้องเพลง บางครั้งอาจารย์ก็เรียกตัวให้เข้าพบเพื่อไปร้องเพลงให้ฟัง ทำให้ได้เงินค่าขนมเล็ก ๆ น้อย ๆ

พอเข้ามาศึกษาต่อที่กรุงเทพฯ เพื่อน ๆ ในกลุ่มเห็นว่าร้องเพลงลูกทุ่งได้ จึงแนะนำให้ลองอัดเสียงร้อง แล้วส่งมาที่บริษัทนพพร ซิลเวอร์โกลด์ ซึ่งเธอก็ทำตามเพราะเป็นค่ายเพลงที่รู้จักและชอบดูรายการชุมทางเสียงทอง ที่เป็นรายการของบริษัท

จากนั้นเธอก็รอฟังผลอยู่นานมาก ในที่สุดทางบริษัทก็ติดต่อกลับมา จนได้เป็นนักร้องในสังกัด และเริ่มผลิตผลงานเพลงออกมา เพลงแรกที่เข้าห้องอัดคือเพลง " มันเก่าไป " ซึ่งเป็นเพลงเร็ว ซึ่งจากการไม่มีประสบการณ์ในห้องอัดมาก่อน ทำให้กว่าจะร้องได้ก็ต้องใช้เวลาถึง 1 วันเต็ม ๆ
ปัจจุบัน ณิชา ดารินทร์ ได้เป็นครูที่โรงเรียนในจังหวัดนครราชสีมา และเปลี่ยนชื่อว่า ณัฐจิตรา ปิยะศิริศักดิ์

สำหรับอัลบั้มชุดแรกของ ณิชา ดารินทร์ คือ หน้าบ้านตรงกัน
พอร์ตซูดาน

พอร์ตซูดาน ( ""; ) เป็นเมืองหลวงของรัฐเรดซี ประเทศซูดาน เป็นเมืองท่าที่สำคัญของประเทศ เมืองมีประชากร 489,725 คน (ค.ศ. 2007) เมืองก่อตั้งโดยชาวอังกฤษในปี ค.ศ. 1909
ริโออาชา

ริโออาชา () เป็นเมืองในประเทศโคลอมเบีย บริเวณปากแม่น้ำรันเชริอา (Ranchería River) และทะเลแคริบเบียน เป็นเมืองหลักของจังหวัดลา กัวฮิรา ก่อตั้งในปี ค.ศ. 1535 ในยุคล่าอาณานิคมเคยมีอุตสาหกรรมไข่มุก ในครึ่งหลังของศตวรรษที่ 20 เป็นเมืองสำคัญขนาดกลาง เป็นเมืองท่าทางทะเล
อีจุน

อี ชัง-ซ็อน(; เกิดเมื่อ 7 กุมภาพันธ์ 2531 – ) เป็น นักร้อง นักแสดง พิธีกร ชาวเกาหลีใต้ รู้จักในสถานะอดีตสมาชิก MBLAQ
วอลเลย์บอลหญิงในโอลิมปิกฤดูร้อน 2008

วอลเลย์บอลหญิงในโอลิมปิกฤดูร้อน 2008 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 12 นับตั้งแต่ปี ค.ศ. 1964 จัดการแข่งขันระหว่างวันที่ 9 ถึง 23 สิงหาคม 2008 ที่แคปิตัล อินดอร์ สเตเดียม และ เป่ยจิง อินซูลิส ออฟ เทคโนโลยี ยิมเนเซียม โดยวอลเลย์บอลหญิงทีมชาติบราซิล สามารถคว้าเหรียญทองไปครองได้เป็นสมัยแรก

การแข่งขันครั้งนี้ยังเป็นครั้งแรกที่ได้เป็นระบบการใช้ลูกบอลในสนาม ให้เปลี่ยนเป็นลูกบอลของบริษัท มิกะซะ ของประเทศญี่ปุ่น รุ่น MVP200
สมชัย ศรีสุทธิยากร

รองศาสตราจารย์สมชัย ศรีสุทธิยากร (เกิด 23 ตุลาคม พ.ศ. 2501) เป็นสมาชิกพรรคประชาธิปัตย์ อดีตข้าราชการบำนาญมหาวิทยาลัยธรรมศาสตร์ (มธ.) และอดีตกรรมการการเลือกตั้ง (กกต.) ด้านกิจการบริหารจัดการเลือกตั้ง

สมชัยถูกถอดจากตำแหน่ง กกต. ด้วยคำสั่งหัวหน้าคณะรักษาความสงบแห่งชาติ (คสช.) เมื่อวันที่ 20 มีนาคม พ.ศ. 2561 ซึ่งระบุเหตุผลว่า มีพฤติกรรมไม่เหมาะสมในการแสดงความเห็นเกี่ยวกับการเลือกตั้งที่ คสช. จะจัดขึ้น และมีการขัดกันของผลประโยชน์กรณีสมัครเป็นเลขาธิการ กกต. โดยไม่ยอมลาออกตำแหน่ง กกต. เสียก่อน

เป็นชาวจังหวัดสมุทรสาคร จบการศึกษารัฐประศาสนศาสตร์จากมหาวิทยาลัยสงขลานครินทร์ (ม.อ.) และสถาบันบัณฑิตพัฒนบริหารศาสตร์ (สพบ.) รับราชการเป็นอาจารย์คณะรัฐศาสตร์ มธ. ตำแหน่งสุดท้ายเป็นรองอธิการบดี ฝ่ายวางแผนพัฒนาและเทคโนโลยี มธ. เคยมีประสบการณ์เป็นกรรมการองค์กรกลางการเลือกตั้งเมื่อ พ.ศ. 2536 เป็นกรรมการและเลขานุการมูลนิธิองค์กรกลางเพื่อประชาธิปไตย (พีเน็ต) เมื่อ พ.ศ. 2540–2545
หลัง คสช. มีประกาศให้เลื่อนการเลือกตั้งสมาชิกสภาท้องถิ่นหรือผู้ปกครองท้องถิ่น สมชัยเห็นว่า การเลือกตั้งท้องถิ่นจะกลับมาเป็นปกติเมื่อมีรัฐธรรมนูญฉบับใหม่ เขากล่าวว่าการหาบุคคลที่มีคุณสมบัติตามที่ คสช. กำหนดจะไม่เป็นปัญหา และ กกต. พร้อมมีส่วนในกระบวนการสรรหา

สมชัยกล่าวในคำแถลงซึ่งชี้ความแตกต่างระหว่างเหตุการณ์ในประเทศไทยและประเทศสกอตแลนด์ในคราวร่วมสังเกตการณ์การลงประชามติเอกราชสกอตแลนด์ พ.ศ. 2557 ว่า "ผู้สนับสนุนเอกราชของสกอตแลนด์และผู้คัดค้านเป็นมิตรต่อกัน ต่างฝ่ายต่อสู้ด้วยเหตุผล ไม่มีความรุนแรง"

สมชัยแสดงความเห็นเกี่ยวกับการขายเสื้อรณรงค์ไม่รับรัฐธรรมนูญว่าอาจจะเข้าข่ายการกระทำความผิดตาม พระราชบัญญัติว่าด้วยการออกเสียงประชามติร่างรัฐธรรมนูญ พ.ศ. 2559 มาตรา 61 (1) ซึ่งมีโทษจำคุกไม่เกิน 10 ปี และปรับไม่เกินสองแสนบาท ทั้งนี้ ศาลอาจสั่งให้เพิกถอนสิทธิเลือกตั้งมีกำหนดไม่เกิน 5 ปีด้วยก็ได้

สมชัยกล่าวต่ออีกว่า ส่วนมาตรา 56 ของร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. … ห้ามมิให้เจ้าหน้าที่ของรัฐใช้ตำแหน่งหน้าที่โดยมิชอบด้วยกฎหมาย กระทำการใด ๆ เพื่อเป็นการให้คุณหรือเป็นโทษแก่ผู้สมัครหรือพรรคการเมือง กรณีนี้ คสช. ไม่ได้มีสถานะเป็นเจ้าหน้าที่ของรัฐ (ไม่ใช่ข้าราชการ พนักงานราชการ ลูกจ้างประจำ ลูกจ้างชั่วคราว หรือพนักงานของรัฐ) แต่ คสช. สามารถใช้อำนาจหน้าที่ผ่านเจ้าหน้าที่ของรัฐได้ดังนั้น จึงจำเป็นต้องระมัดระวังอย่างยิ่งในการใช้อำนาจดังกล่าวที่อาจเป็นคุณหรือโทษแก่ผู้สมัครหรือพรรคการเมือง และมาตรา 169 (4) ของรัฐธรรมนูญ กำหนดว่า คณะรัฐมนตรีต้องไม่ใช้ทรัพยากรของรัฐหรือบุคลากรของรัฐเพื่อกระทำการใดอันอาจมีผลต่อการเลือกตั้ง กรณีนี้เป็นการบังคับในช่วงที่มีพระราชกฤษฎีกากำหนดให้มีการเลือกตั้ง ดังนั้น คสช. ที่ดำรงตำแหน่งเป็นรัฐมนตรีจำเป็นต้องระมัดระวังอย่างยิ่งในการดำเนินการใด ๆ ที่อาจมีผลต่อการเลือกตั้ง

ต่อมานายสมชัยได้โพสต์เฟซบุ๊กส่วนตัวว่าได้เตรียมเข้าไปสมัครเป็นสมาชิก พรรคประชาธิปัตย์ ณ ที่ทำการพรรคประชาธิปัตย์ ในวันอาทิตย์ที่ 25 พฤศจิกายน พ.ศ. 2561 เวลา 14.00 น.
ซันบ็อกซ์

ซันบ็อกซ์ เป็นกล่องรับสัญญาณทีวีดาวเทียมที่อาร์เอสเป็นผู้ผลิต โดยสามารถเชื่อมต่อได้ทั้งจานดาวเทียมระบบเคยู แบนด์ ที่มี กว่า 80 ช่อง และจานซี แบนด์ ที่มีกว่า 200 ช่อง ไม่มีรายเดือน ภายใต้สโลแกน ฮิต! คุ้ม! ดี! และได้จับมือกับพันธมิตร ได้แก่ บริษัท บิ๊ก 4 เป็นผู้ผลิตและจัดจำหน่ายกล่องรับสัญญาณทีวีดาวเทียมซัน บ็อกซ์ พร้อมจำหน่ายจานรับสัญญาณ ซึ่งการจัดจำหน่ายของบิ๊ก 4 จะครอบคลุมตัวแทนจำหน่ายจานดาวเทียมทั่วประเทศทั้งร้านค้าส่ง และร้านค้าปลีก นอกจากนี้ยังจับมือกับห้างค้าปลีก เป็นตัวแทนจำหน่ายให้ด้วย ได้แก่ เซเว่นอีเลฟเว่น, บิ๊กซี และเทสโก้ โลตัส

ในวันที่ 3 กรกฎาคม 2555 อาร์เอสได้เปิดตัวกล่องรับสัญญาณทีวีดาวเทียม ซันบ็อกซ์ ที่สามารถเชื่อมต่อได้ทั้งจานดาวเทียมระบบเคยู แบนด์ ที่มี กว่า 80 ช่อง และจานซี แบนด์ ที่มีกว่า 200 ช่อง

โดยอาร์เอสได้ผลิตรายการเป็นของตัวเองดังต่อไปนี้คือ
วราภรณ์ บุญสิงห์

วราภรณ์ บุญสิงห์ เป็นผู้รักษาประตูฟุตบอลหญิงทีมชาติไทย ที่ได้รับการยกให้เป็นผู้รักษาประตูมือหนึ่ง และได้รับการยอมรับจากบุคคลในวงการฟุตบอลหญิง ในฐานะผู้รักษาประตูที่มีทักษะด้านต่าง ๆ แบบครบเครื่อง

วราภรณ์ บุญสิงห์ มีภูมิลำเนาเดิมอยู่ที่จังหวัดศรีสะเกษ เริ่มเล่นฟุตบอลตั้งแต่เด็ก เนื่องด้วยคิดว่าเป็นสิ่งท้าทาย และในวัยเพียง 12 ปี เธอก็สามารถเป็นตัวแทนเยาวชนของจังหวัดศรีสะเกษเข้าแข่งขันกีฬาเยาวชนแห่งชาติ ครั้งที่ 20 ที่จังหวัดสุโขทัย และได้รับรางวัลเหรียญเงิน โดยในช่วงแรกเธอไม่ได้ทำหน้าที่ในตำแหน่งผู้รักษาประตู หากแต่ทำหน้าที่เป็นผู้เล่นทั่วไป ก่อนที่จะเข้ามารับการคัดเลือกศึกษาต่อที่โรงเรียนกีฬา จังหวัดขอนแก่น ครั้นเมื่อทางโรงเรียนขาดผู้ทำหน้าที่รักษาประตู เธอจึงลองทำหน้าที่ดังกล่าว และสามารถทำได้ดี ก่อนที่จะเกิดความชอบและจริงจังกับตำแหน่งนี้มาโดยตลอด

ครั้นเมื่ออายุ 14 ปี เธอก็ได้รับการเรียกตัวเข้าร่วมชุดเยาวชนรุ่นอายุไม่เกิน 17 ปีทีมชาติไทย เพื่อเข้าร่วมการแข่งฟุตบอลเยาวชนรุ่นอายุไม่เกิน 17 ปี ชิงแชมป์เอเชีย ที่ประเทศเกาหลีใต้ จากนั้นเธอก็ได้ทำหน้าที่ให้แก่ทีมชาติไทยเรื่อยมา ทั้งในชุด 17 ปี, 19 ปี, ปรีโอลิมปิก จนถึงฟุตบอลหญิงทีมชาติไทยชุดใหญ่ โดยเธอได้รับเหรียญทอง ทั้งจากการแข่งกีฬาเยาวชนแห่งชาติ และกีฬาแห่งชาติ รวมถึงซีเกมส์ ที่ซึ่งเธอได้รับทั้งเหรียญทอง, เหรียญเงิน และเหรียญทองแดง

เดือนมกราคม พ.ศ. 2552 วราภรณ์ บุญสิงห์ ได้เป็นหนึ่งในนักกีฬาฟุตซอลหญิงจากวิทยาลัยบัณฑิตเอเชีย เข้าร่วมแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง

วันที่ 9 กันยายน พ.ศ. 2556 วราภรณ์ บุญสิงห์ ได้ทำหน้าที่ในการรักษาประตู ในการแข่งเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศพม่า โดยได้พบกับทีมชาติเวียดนาม ซึ่งในนัดดังกล่าว ทั้งสองทีมได้เป็นฝ่ายเสมอกันที่ 0-0 ประตู และในวันที่ 15 กันยายน ทีมของเธอได้พบกับทีมชาติออสเตรเลียรุ่นอายุไม่เกิน 19 ปี โดยทีมชาติไทยเป็นฝ่ายแพ้ที่ 2-3 ประตู

ในเดือนธันวาคม พ.ศ. 2556 วราภรณ์ได้ทำหน้าที่เป็นผู้รักษาประตูให้แก่ฟุตบอลหญิงทีมชาติไทย ในการแข่งฟุตบอลในซีเกมส์ 2013 ที่มัณฑะเลย์ ประเทศพม่า โดยในรอบรองชนะเลิศ ทีมของเธอได้พบกับทีมชาติพม่า ซึ่งได้มีการยิงจุดโทษเพื่อหาทีมผู้ชนะ โดยทีมของเธอเป็นฝ่ายชนะที่ 11-10 ประตู รวมถึงในรอบชิงชนะเลิศ ที่ทีมของเธอเป็นฝ่ายชนะทีมชาติเวียดนามซึ่งเป็นแชมป์เก่า และสามารถรับรางวัลเหรียญทองได้สำเร็จ
ลิซ่า ไปรพิศ

อุมา ไพบูลย์พันธ์ เป็นที่รู้จักกันดีในชื่อ ลิซ่า ไปรพิศ ชื่อเล่น ลิซ่า (เกิดปี พ.ศ. 2519) เป็นนักแสดง นักร้อง นางแบบ และนักมายากลชาวไทย และเป็นภริยาของเฉลิมสวรรค์ ไพบูลย์พันธ์

ลิซ่าเกิดเมื่อปี พ.ศ. 2519 เข้ามาในวงการบันเทิงด้วยภาพลักษณ์แนวเซ็กซี่ ผลงานเด่นของเธอคือการเป็นนักร้องในค่าย ยูทู เรคคอร์ด

มีผลงานนอกเหนือจากการเป็นนักร้อง และนักมายากลก็คือ การที่ได้มีโอกาสแสดงละครโทรทัศน์ ผลงานที่สร้างชื่อให้กับเธอที่หลายคนจำได้คือซิทคอมเรื่อง ระเบิดเถิดเทิง รับบทเป็น หงส์ ออกอากาศทางสถานีวิทยุโทรทัศน์กองทัพบกช่อง 5 หลังจากนั้นก็มีละครโทรทัศน์ให้ได้ชมอยู่ไม่กี่เรื่อง อาทิ นางมาร เป็นต้น

ลิซ่าสมรสกับเฉลิมสวรรค์ ไพบูลย์พันธ์ หรือ ฟิลิป เป็นนักมายากลชาวไทยที่มีชื่อเสียง และเป็นผู้ก่อตั้งโรงเรียนสอนวิทยากลฟิลิป
วอลเลย์บอลหญิงในโอลิมปิกฤดูร้อน 2004

วอลเลย์บอลหญิงในโอลิมปิกฤดูร้อน 2004 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 11 นับตั้งแต่ปี ค.ศ. 1964 จัดการแข่งขันระหว่างวันที่ 14 ถึง 29 สิงหาคม 2004 ที่ฟิลิโรว์ โคอัสโต โซน โอลิมปิก คอมเพล็กซ์ โดยวอลเลย์บอลหญิงทีมชาติจีน สามารถคว้าเหรียญทองไปครองได้เป็นสมัยที่ 2
ดาว มยุรี

ดาว มยุรี เป็นนักร้องลูกทุ่งชื่อดัง ในค่ายอาร์เอส (หรืออาร์สยาม) ผลงานเพลงที่มีชื่อเสียงได้แก่เพลง มีเมียแล้วไม่เอา, สาวแผงลอย, มิน่าล่ะ, แนวหลังยังคอย, เขาหาว่าฉันชอบเด็ก เป็นต้น

มยุรี พันธนาม(ชื่อเดิม: ยุวรี เยาว์วัย, ยุพยงค์ ยอดอุบล, มยุรี พันธนาม ตามลำดับ) หรือชื่อในวงการ ดาว มยุรี เกิดเมื่อวันเสาร์ที่ 24 กันยายน พ.ศ. 2509 เป็นนักร้องจากภาคอีสานอีกคนที่มีภูมิลำเนาเดิม ตำบลบ้านนาไร่ใหญ่ อำเภอเสนางคนิคม จังหวัดอำนาจเจริญ เป็นบุตรของนายสมบูรณ์ และนางเสวย พันธนาม จากบ้านมาทำงานในเมืองกรุง

ด้วยเหตุที่ชอบร้องเพลงเป็นชีวิตจิตใจ ชีวิตหักเหเมื่อพบกับ กิตติศักดิ์ สายน้ำทิพย์ และ ประกิต ชิมสัน ที่ได้ชักนำเข้าสู่วงการเพลง เมื่อเธอเรียนจบจากโรงเรียนพณิชยการสยาม แล้วเบนชีวิตเข้าสู่วงการเพลงลูกทุ่ง โดยมีผลงานเพลงลูกทุ่งชิ้นแรกคือ "ให้มันเหลืองเข้าไว้" แต่มาดังเป็นที่รู้จักในชุด มีเมียแล้วไม่เอา และตามด้วยชุดอื่นๆ อีกหลายชุด เพลงที่เป็นที่รู้จักเช่น สาวแผงลอย , มิน่าล่ะ โดยใช้ชื่อว่า "ยุพยงค์ ยอดอุบล"

ดาว มยุรี กลับเข้าร่วมงานกับอาร์เอสอีกครั้ง โดยครั้งนี้ตัดสินใจเซ็นสัญญากับบริษัทอาร์.สยาม ซึ่งเป็นบริษัทลูกของอาร์.เอส. พร้อมกับทำอัลบั้มใหม่ ชื่อ "ขอเสียงหน่อย" ซึ่งก่อนหน้านี้ เธอเคยร่วมงานกับอาร์.เอสฯมาแล้ว แต่พอหมดสัญญา เธอก็ลองหาประสบการณ์โดยการไปทำเทปกับค่ายอื่น แต่สงสัยจะไม่ดีเหมือนบ้านเก่า ทำให้นักร้องสาวต้องโบยบินกลับรังเก่า

ดาวกล่าวว่า เพลงชุดนี้ออกแนวเซ็กซี่ เน้นสนุกเป็นส่วนใหญ่ มีเพลงหวานซึ้งเล็กน้อย ที่พิเศษก็ตรงเสื้อผ้าของดาว และ แดนเซอร์ที่ลงทุนนับล้านบาทเพื่อเตรียมพร้อมสำหรับงานโชว์ "ครั้งนี้รู้สึกอบอุ่นที่ได้มาร่วมงานกับต้นสังกัดเดิมอีกครั้ง ซึ่งทีแรกคิดจะทำชุดนี้เอง แต่กลัวเหนื่อย เนื่องจากต้องดูแลธุรกิจร้านอาหารด้วย อยากให้แฟนเพลงเป็นกำลังใจอีกครั้ง ตอนนี้วางแผงแล้ว" ดาว มยุรี กล่าว

ด้านชีวิตส่วนตัว เคยผ่านการสมรสกับ มนูญ พิมพาทอง มีบุตรสาวหนึ่งคนคือ "น้องเฟรช-ด.ญ.ณัฐธิดา" มีธุรกิจขายเคมีภัณฑ์การเกษตร บริษัทมาแฟค เคมีคอล จำกัด ผู้ผลิตและจัดจำหน่ายปุ๋ยแซบ 007 เป็นหลัก แต่ยังคงมีผลงานเพลงออกมาเป็นระยะๆ ในปี พ.ศ. 2558 ได้เปิดเผยว่าเป็นคู่รักกับ ปิ๋ม ซีโฟร์ นักร้องลูกทุ่งหญิงเช่นเดียวกัน
รถไฟใต้ดินฝอซัน

รถไฟใต้ดินฝอซัน (ตัวย่อ FMetro) () เป็นเส้นทางรถไฟฟ้าใต้ดินในเขตนครฝอซันและกว่างโจว มณฑลกวางตุ้ง ดำเนินการโดย บริษัทรถไฟฝอซัน และบางส่วนโดย บริษัทรถไฟใต้ดินกว่างโจว เป็นระบบรถไฟฟ้าแห่งที่ 10 ในประเทศจีนแผ่นดินใหญ่ เริ่มก่อสร้างในปี ค.ศ. 2002 เปิดให้บริการในวันที่ 3 พฤศจิกายน ค.ศ. 2010 โดยปัจจุบันเปิดใช้งาน 1 เส้นทาง อีก 2 เส้นทางกำลังก่อสร้าง

สายกว่างฟู (สาย 1) เป็นสายที่เชื่อมระหว่างนครฝอซันและกว่างโจว ดำเนินการโดยบริษัท Guangdong Guangfo Inter-City ลูกครึ่งของบริษัทรถไฟใต้ดินกว่างโจว (51%) และรถไฟใต้ดินฝอซัน (49%) เปิดให้บริการส่วนแรกในปี ค.ศ. 2010
รถไฟฟ้าซูโจว

รถไฟฟ้าซูโจว (SRT) เป็นระบบรถไฟฟ้าในนครซูโจว มณฑลเจียงซู ประเทศจีน สายแรกเปิดให้บริการอย่างเป็นทางการในวันที่ 28 เมษายน ค.ศ. 2012 สาย 2 เปิดให้บริการวันที่ 28 ธันวาคม ค.ศ. 2013 ส่วนอีก 5 เส้นทางจะเปิดให้บริการภายในปี ค.ศ. 2020 ในปีนั้น ทั้งระบบจะมีระยะทาง 140 กิโลเมตร 109 สถานี (Website of Suzhou City ( Rail Transit information from 2007)) (Line 2 in the news of March 14th, 2009) (Suzhou Rail Transit at urbanrail.com)

รถไฟฟ้าทุกขบวน ผลิตโดยโรงงานรถไฟหนานจิงผู่เจิ้น
รถไฟใต้ดินเจิ้งโจว

รถไฟใต้ดินเจิ้งโจว () เป็นเส้นทางรถไฟฟ้าในนครเจิ้งโจว เปิดให้บริการครั้งแรกวันที่ 26 ธันวาคม ค.ศ. 2013 เป็นเส้นทางรถไฟฟ้าแห่งที่ 19 ในประเทศจีนเส้นทางอื่น ๆ ที่เป็นโครงการ
เกรือง

เกรือง (ภาษาเขมร: គ្រឿង, ออกเสียง: [krɨəŋ]) เป็นคำภาษาเขมรใช้เรียกส่วนผสมของเครื่องเทศและสมุนไพรที่เป็นเครื่องปรุงพื้นฐานของอาหารเขมร คล้ายกับน้ำพริกแกงในอาหารไทย ส่วนผสมของเกรืองถูกบดให้เข้ากันด้วยครกและสาก ส่วนผสมของเกรืองมีหลายแบบ ขึ้นกับชนิดอาหาร ส่วนใหญ่ประกอบด้วย ตะไคร้ ใบมะกรูด ผิวมะกรูด ข่า ขมิ้น กระเทียม หอมแดง พริกแห้ง กระชาย เกรืองอาจแบ่งตามสีได้เป็น เกรืองเหลือง เขียวหรือแดง ซึ่งนำไปทำอาหารได้ทั้งต้มและผัด

เป็นเกรืองที่ใช้ปรุงอาหารเฉพาะอย่าง มีส่วนผสมที่เพิ่มเข้ามา เช่น "สัมลอร์กาโก"（សម្លរ​កកូរ) ใส่ข้าวคั่วป่น เกรืองสำหรับอาม็อกเตร็ย（អាម៉ុកត្រី) ใช้เกรืองแดงแต่ไม่ใส่ขมิ้น
เกรืองหลวงเป็นเกรืองที่ใช้กับอาหารในวัง ซึ่งจะเพิ่มผักชีและใบมะกรูด ไม่ใส่ผิวมะกรูด แต่เกรืองหลวงบางชนิดก็ไม่ได้ใส่ส่วนผสมสองอย่างนี้ทุกสูตร

เมื่อแบ่งตามสีจะมีเกรืองสามชนิดคือ เกรืองแดง เขียว และเหลือง ซึ่งความแตกต่างของสีเกิดจากส่วนผสมของเกรืองที่ต่างกัน
วอลเลย์บอลหญิงในโอลิมปิกฤดูร้อน 2000

วอลเลย์บอลหญิงในโอลิมปิกฤดูร้อน 2000 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 10 นับตั้งแต่ปี ค.ศ. 1964 จัดการแข่งขันระหว่างวันที่ 16 ถึง 30 กันยายน 2000 ที่ซิดนีย์ เอ็นเตอร์เทเมนท์ เซนเตอร์ โดยวอลเลย์บอลหญิงทีมชาติคิวบา สามารถคว้าเหรียญทองไปครองได้เป็นสมัยที่ 3

----
หม่อมเจ้าพิศิษฐ์ดิศพงษ์ ดิศกุล

พลโท หม่อมเจ้าพิศิษฐ์ดิศพงษ์ ดิศกุล (9 สิงหาคม พ.ศ. 2448 - 31 มีนาคม พ.ศ. 2509) เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ที่ประสูติในหม่อมลำดวน วสันต์สิงห์

หม่อมเจ้าพิสิษฐดิศพงษ์ ดิศกุล มีพระขนิษฐาร่วมพระมารดาคือหม่อมเจ้าพัฒนายุคุณวรรณ หม่อมเจ้าสิวลีวิลาศ หม่อมเจ้าทักษิณาธร และหม่อมเจ้าสุมณีนงเยาว์

พลโท หม่อมเจ้าพิสิษฐดิศพงษ์ ดิศกุล เคยดำรงตำแหน่งในคณะทูตทหารบก ต่อมาได้ดำรงตำแหน่งผู้บัญชาการทหารไทย ทำการร่วมรบกับสหประชาชาติ ในกรณีสงครามเกาหลี เมื่อปี 2493 และเคยดำรงตำแหน่งเจ้ากรมข่าวทหารบก ระหว่างปี 2489 - 2490

หม่อมเจ้าพิสิษฐดิศพงษ์ สิ้นชีพิตักษัยเมื่อ 31 มีนาคม พ.ศ. 2509
หม่อมเจ้าวราทิวัต จักรพันธุ์

หม่อมเจ้าวราทิวัต จักรพันธุ์ (10 กรกฎาคม พ.ศ. 2454 - 9 ตุลาคม พ.ศ. 2527) เป็นพระโอรสในพระเจ้าวรวงศ์เธอ พระองค์เจ้าเสรฐวงศ์วราวัตร กรมหมื่นอนุพงษ์จักรพรรดิ์ ที่ประสูติในหม่อมโป๊ จักรพันธุ์ ณ อยุธยา

หม่อมเจ้าวราทิวัต จักรพันธุ์ ประสูติเมื่อ 10 กรกฎาคม พ.ศ. 2454 พระองค์เป็นพระราชปนัดดาในพระบาทสมเด็จพระจอมเกล้าเจ้าอยู่หัว กับสมเด็จพระเทพศิรินทราบรมราชินี และเป็นพระนัดดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ กับหม่อมราชวงศ์สว่าง ศิริวงศ์

หม่อมเจ้าวราทิวัต ทรงมียศ ร้อยเอก ในอดีตเคยเป็นผู้อำนวยการโรงงานเนื้อสัตว์พระโขนง มีโอรสธิดา 6 คน สิ้นชีพิตักษัยเมื่อวันที่ 9 ตุลาคม พ.ศ. 2527
หม่อมเจ้าผจงรจิตร์ กฤดากร

หม่อมเจ้าผจงรจิตร กฤดากร (30 เมษายน พ.ศ. 2446 — 22 พฤศจิกายน พ.ศ. 2524) เป็นพระธิดาในพระเจ้าบรมวงศ์เธอ กรมพระนเรศรวรฤทธิ์ ที่ประสูติแต่หม่อมเจิม กฤดากร ณ อยุธยา

หม่อมเจ้าผจงรจิตรประสูติที่วังถนนพระอาทิตย์ แล้วเข้าศึกษาที่วังบางขุนพรหม หลังพระบิดาสิ้นพระชนม์เมื่อมีชันษาได้ 24 ปี ท่านจึงย้ายไปพำนักอยู่ที่บ้านถนนนเรศที่จับจองไว้ ที่ภายหลังได้ตัดถนนนเรศจึงเปิดเป็นบ้านให้เช่า

หม่อมเจ้าผจงรจิตรได้เสกสมรสกับพระวรวงศ์เธอ พระองค์เจ้าบวรเดช พระเชษฐาต่างมารดา มีธิดา 3 คน คือ หม่อมราชวงศ์วิภาสิริ วุฒินันท์, หม่อมราชวงศ์อัจฉริยา คงสิริ และหม่อมราชวงศ์ภรณี รอสส์ หม่อมเจ้าหญิงผจงรจิตร ทรงตั้งโรงงานย้อมผ้าและพิมพ์ผ้า ที่ไซ่ง่อน และหัวหิน พัฒนาโรงงานทอผ้าลายไทยขึ้นมาจนประสบความสำเร็จ ถือว่าเป็นจุดกำเนิดผ้าโขมพัสตร์

หม่อมเจ้าผจงรจิตร ถึงชีพิตักษัยวันที่ 22 พฤศจิกายน พ.ศ. 2524 รวมชันษา 78 ปี
อาร์เอ็มเอส คาร์เพเทีย

อาร์เอ็มเอส คาร์เพเทีย () คือชื่อเรือเดินสมุทรของสายการเดินเรือคิวนาร์ด () เริ่มก่อสร้างเมื่อ ค.ศ. 1901 สร้างเสร็จเมื่อ ค.ศ. 1903 เป็นเรือที่รู้จักกันดีในฐานะเรือที่ไปช่วยเหลือผู้รอดชีวิตจากเหตุการณ์เรืออาร์เอ็มเอส ไททานิก อัปปาง เมื่อวันที่ 15 เมษายน ค.ศ. 1912 และเรือลำนี้ก็อัปปางลงในวันที่ 17 กรกฎาคม ค.ศ. 1918 ในสงครามโลกครั้งที่หนึ่ง โดยเรือดำน้ำเยอรมันยิงตอร์ปิโดเข้าใส่เรือคาร์เพเทียจนอับปางลงในทะเลเคลติก โชคดีที่ไม่มีผู้เสียชีวิต

วันที่ 15 เมษายน ค.ศ. 1912 เรืออาร์เอ็มเอส ไททานิก ชนกับภูเขาน้ำแข็งและอัปปางระหว่างการเดินทางข้ามมหาสมุทรแอตแลนติกครั้งแรก เจ้าหน้าที่วิทยุให้ส่งสัญญาณขอความช่วยเหลือออกไป และเรืออาร์เอ็มเอส คาร์เพเทีย (RMS Carpathia) รับสัญญาณขอความช่วยเหลือของไททานิกได้ และตอบกลับ และคาร์เพเทียจะไปถึงเรือไททานิกภายในเวลา 4 ชั่วโมง เวลา 4 นาฬิกา 10 นาที อาร์เอ็มเอส คาร์เพเทีย ได้เข้าไปช่วยเหลือผู้รอดชีวิตบนเรือสำรองทั้งหมดและพาสู่นิวยอร์ก และเรือคาร์เพเทียก็ได้มาถึงเมืองนิวยอร์กในวันที่ 18 เมษายน เวลาประมาณ 9.00 น.
หม่อมเจ้าวรศักดิเดชอุดม ศุขสวัสดิ

หม่อมเจ้าวรศักดิเดชอุดม ศุขสวัสดิ (22 มิถุนายน พ.ศ. 2447 - 10 กุมภาพันธ์ พ.ศ. 2524) เป็นพระโอรสในพระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดช ที่ประสูติแต่หม่อมเขียน ศุขสวัสดิ ณ อยุธยา

หม่อมเจ้าวรศักดิเดชอุดม ประสูติวันพุธที่ 22 มิถุนายน พ.ศ. 2447 ที่วังติดกับวัดเชตุพน ทรงสำเร็จการศึกษาจากโรงเรียนนายร้อย แล้วเข้ารับราชการในกรมทหารราบที่ 1 รักษาพระองค์ ภายหลังได้ทรงลาออกมาประกอบอาชีพส่วนพระองค์

หม่อมเจ้าวรศักดิเดชอุดม เสกสมรสกับหม่อมราชวงศ์สดศรี สวัสดิกุล และหม่อมพัฒนา มีบุตรธิดาทั้งสิ้น 11 คน

หม่อมเจ้าวรศักดิเดชอุดม ถึงชีพิตักษัยด้วยโรคหอบเรื้อรัง เมื่อ 10 กุมภาพันธ์ พ.ศ. 2524 พระชันษา 76 ปี 8 เดือน